sagorsarker/bangla-wikipedia huggingface dataset:
বিএএফ শাহীন কলেজ পাহাড়কাঞ্চনপুর

বিএএফ শাহীন কলেজ পাহাড়কাঞ্চনপুর বাংলাদেশ বিমান বাহিনী দ্বারা পরিচালিত বাংলাদেশের অন্যতম একটি শিক্ষাপ্রতিষ্ঠান। ১৫ জুলাই ১৯৯৭ খ্রিষ্টাব্দে "বিএএফ শাহীন স্কুল” বাংলা মাধ্যমে স্কুল হিসেবে যাত্রা শুরু করে। ২০১২ -১৩ শিক্ষাবর্ষে বিএএফ শাহীন স্কুলকে উচ্চ মাধ্যমিক বিদ্যালয়ে উন্নীত করার উদ্দেশ্যে ""বিএএফ শাহীন স্কুল এন্ড কলেজ পাহাড়কাঞ্চনপুর" " নামকরণ করা হয়। বর্তমানে কলেজটি প্রাথমিক শিক্ষা অধিদপ্তর, মাধ্যমিক ও উচ্চশিক্ষা অধিদপ্তর, মাধ্যমিক উচ্চ মাধ্যমিক শিক্ষা বোর্ড ঢাকা এবং বাংলাদেশে বিমান বাহিনী শিক্ষা পরিদপ্তরের নিয়মানুযায়ী শিশু শ্রেণি হতে দ্বাদশ শ্রেণি পর্যন্ত শিক্ষাকার্যক্রম চালু রয়েছে।
বিএএফ শাহীন কলেজ পাহাড়কাঞ্চনপুর ১৫ জুলাই ১৯৯৭ খ্রিষ্টাব্দে বাংলা মাধ্যমের স্কুল হিসেবে যাত্রা শুরু করে। ২৩ মার্চ ২০০৩ তারিখে মাধ্যমিক ও উচ্চমাধ্যমিক শিক্ষাবোর্ড ময়মনসিংহ অঞ্চল হতে নিম্ন মাধ্যমিক শাখার প্রাথমিক পাঠদানের অনুমতি পায়। ২০ সেপ্টেম্বর ২০০৬ তারিখে মাধ্যমিক ও উচ্চ মাধ্যমিক শিক্ষাবোর্ড ঢাকা কর্তৃক নিম্নমাধ্যমিক শাখার অস্থায়ী স্বীকৃতি পায়। ২৭ মার্চ ২০০৭ তারিখে প্রাথমিক শিক্ষা অধিদপ্তর ঢাকা থেকে ৫ম শ্রেণি পর্যন্ত রেজিস্টেশন ভুক্ত হয়। ১৭ মে ২০০৭ তারিখে মাধ্যমিক ও উচ্চমাধ্যমিক শিক্ষাবোর্ড ঢাকা কর্তৃক ৯ম শ্রেণি পর্যন্ত পাঠদানের অনুমতি পায় এবং ১১ জানুয়ারি ২০১২তারিখে মাধ্যমিক শাখা স্বীকৃতি পায়। পরবর্তীতে ২০১২ -১৩ শিক্ষাবর্ষে বিএএফ শাহীন স্কুলকে উচ্চ মাধ্যমিকবিদ্যালয়ে উন্নীত করার উদ্দেশ্যে বিএএফ শাহীন স্কুল ও কলেজ পাহাড়কাঞ্চনপুর নামকরণ করা হয়। এরই ধারবাহিকতায় মাধ্যমিক ও উচ্চমাধ্যমিক শিক্ষাবোর্ড ঢাকা কর্তৃক ১২ জুলাই ২০১২ তারিখে (বিজ্ঞান ও ব্যবসায় শিক্ষা শাখায়) এবং ২২ এপ্রিল ২০১৪ তারিখে মানবিক শাখায় একাদশ শ্রেণিতে শিক্ষার্থী ভর্তির অনুমতি পায়। বর্তমানে কলেজটি প্রাথমিক শিক্ষা অধিদপ্তর, মাধ্যমিক ও উচ্চ মাধ্যমিক শিক্ষা অধিদপ্তর, মাধ্যমিক উচ্চ মাধ্যমিক শিক্ষা বোর্ড ঢাকা এবং বাংলাদেশে বিমান বাহিনী শিক্ষা পরিদপ্তরের নিয়মানুযায়ী শিশু শ্রেণি হতে দ্বাদশ শ্রেণি পর্যন্ত শিক্ষাকার্যক্রম চালু রয়েছে। এখানে সহপাঠ কার্যক্রমের অংশ হিসেবে আন্তঃশাহীন ক্রিকেট, হকি, ফুটবল, ডিবেট, কুইজ, প্রতিযোগিতাসহ আরও অন্যান্য সহকার্যক্রম চালু রয়েছে। এসএসসি পরীক্ষা ২০১৪ সালে সম্মিলিত মেধা তালিকায় টাংগাইল জেলায় ৫ম স্থান অধিকার করে।
এখানে বাংলা বিভাগে পড়ানো হয়। প্রতিষ্ঠানের তিনটি অংশে বিভক্ত।
ডেনিস কোক

ডেনিস জিওফ্রি কোক (২ জুন, ১৯২৪ – ২ জুলাই, ২০০৮) একজন কানাডীয় বিমানসেনা ও ব্রিটিশ কলাম্বিয়া নিউ ডেমোক্রেটিক পার্টি(এনডিপি)'র রাজনীতিবিদ ছিলেন। তিনি ব্রিটিশ কলাম্বিয়ার আইনসভায় ১৯৬৯ হতে ১৯৮৬ পর্যন্ত নিউ ওয়েস্টমিনিস্টার নির্বাচনী এলাকার প্রতিনিধিত্ব করেছিলেন। রাজনৈতিক হিসবে তিনি নারী অধিকার ও স্বাস্থ্য সেবা উন্নয়নের ক্ষেত্রে অনন্য ভূমিকা পালন করেছিলেন।
ডেনিস কোক আলবার্টার আথাবাস্কায় একটি খামারে বড় হয়েছিলেন। বিদ্যালয়ের শিক্ষা শেষে দ্বিতীয় বিশ্বযুদ্ধের সময় ১৯৪৩ সালে তিনি সরাসরি রয়েল কানাডিয়ান এয়ার ফোর্সে চাকরি করেছিলেন। রাজনীতিবিদ হওয়ার আগে তিনি ট্রাক চালক, পণ্য বিপণণ কর্তা ও কেরানী, বীমা বিপণনের কাজ করেছিলেন। ব্যক্তিগত জীবনে তিনি ইয়োভেনের সাথে বিবাহ বন্ধনে আবদ্ধ ছিলেন। তার স্ত্রী এনডিপি'র রাজ্য সাধারণ সম্পাদক ছিলেন। ১৯৭০ দশকে এই দম্পতিকে তাদের কর্মদক্ষতার জন্য 'কোক মেশিন' ডাকা হতো।
ডেনিস কোক ১৯৭২ থেকে ১৯৭৫ পর্যন্ত ডেভ ব্যারেটের অধীনে ব্রিটিশ কলাম্বিয়া রাজ্যের স্বাস্থ্য ও আবাসন মন্ত্রী হিসাবে দায়িত্ব পালন করেছিলেন। ক্ষমতায় থাকাকালীন তিনি রাজ্যের প্রথম গণ অ্যাম্বুলেন্স সেবা তৈরি করেছিলেন, যা ছিল নতুন নকশার অ্যাম্বুলেন্স দিয়ে গড়া সমগ্র রাজ্য জুড়ে বিস্তৃত, পেশাগত মানদন্ডে উচ্চ সেবা। এর মাধ্যমে তিনি ব্যক্তিগত এবং পৌরসভার উদ্যোগে অ্যাম্বুলেন্স সেবা প্রতিস্থাপন করেছিলেন। তিনি কুইন্স পার্ক হাসপাতালের ভবন এবং রয়েল কলম্বিয়ান হাসপাতালের পুনর্গঠনেও নেতৃত্ব দেন।
ডেনিস কোক ২০০৮ সালের ২ জুলাই, ৮৪ বছর বয়সে রয়েল কলাম্বিয়ান হাসপাতালে স্ট্রোকের পর মৃত্যু বরণ করেন।
শেভাত

শেভাত (হিব্রু: שְׁבָט; আক্কাদীয় "Šabātu" থেকে) সাধারণ পঞ্জির পঞ্চম মাস (যা তিশ্রেই থেকে শুরু হয়) এবং ইহুদি ধর্মপঞ্জির একাদশ মাস (যা নিসান থেকে শুরু হয়)। এই মাসে ত্রিশ দিন রয়েছে। শেভাত সাধারণত গ্রেগরীয় বর্ষপঞ্জির জানুয়ারি-ফ্রেব্রুয়ারিতে পড়ে।
এই মাসের নামটি ব্যাবিলনীয় বন্দিদশার সময়ে আক্কাদীয় ভাষা থেকে নেওয়া হয়েছে। এই নামের ধারণাকৃত উৎস ধারণা করা হয় "Šabātu" কে এক্স
যার অর্থ আকষ্মিকতা যা মূলত ঋতুর ভারি বৃষ্টিকে নির্দেশ করে থাকে।
ইহুদি সূত্রগুলোতে এই মাসটির নাম প্রথম উল্লেখ করা হয় হিব্রু বাইবেলের সখরিয়র পুস্তকে।
সিস্টারহুড অনলাইন মিক্সটেপ (অ্যালবাম)

সিস্টারহুড অনলাইন মিক্সটেপ হলো সিস্টারহুডের প্রথম প্রকল্প। এটি ছিল একটি অনলাইন মিক্সটেপ। "দীয়াহ প্রেজেন্টস সিস্টারহুড" ২০০৮ সালের মে মাসে চালু হয়েছিল। মিক্সটেপ মাইস্পেসের মাধ্যমে শুরু হয়েছিল এবং ইন্টারনেটের মাধ্যমে তার জন্মের সত্য থাকার জন্য অনলাইনে বিনামূল্যে রাখা হয়েছিল। দীয়াহ খান অনলাইনে তরুণ মুসলিম মহিলাদের সাথে যুক্ত ছিলেন যারা উচ্চাকাঙ্ক্ষী র‍্যাপার, গায়ক এবং কবি ছিলেন। এই সিস্টারহুড সংগ্রহটি তার ধরনের প্রথম অনলাইন মিক্সটেপ হয়ে ওঠে। এই মিক্সটেপ প্রকল্পের প্রতিক্রিয়া প্রাথমিকভাবে ইতিবাচক এবং পশ্চিমা মিডিয়া এবং মুসলিম সম্প্রদায়ের কাছ থেকে খুব সহায়ক ছিল।
মুসলিম কাউন্সিল অফ গ্রেট ব্রিটেনের (এমসিবি) ডেপুটি সেক্রেটারি জেনারেল ডাঃ দাউদ আবদুল্লাহ এক বিবৃতিতে প্রকল্পটির প্রতি উদ্বেগ প্রকাশ করে বলেন, "ইসলাম অনুসারে, নারী শিল্পীদের মিশ্র দর্শকের সামনে অভিনয় করা থেকে বিরত থাকা উচিত"। এবং "ইসলামী দৃষ্টিভঙ্গিতে নারীদের নিজেদের প্রতি অপ্রয়োজনীয় মনোযোগ আকর্ষণ করা উচিত নয়, কারণ এটি পুরুষ দর্শকদের উপর প্রভাব ফেলবে। ইসলামের নৈতিক কাঠামো ইতোমধ্যেই নির্ধারিত হয়েছে এবং নারীদের বাণিজ্যিক লাভের জন্য এর সীমানা অতিক্রম করা উচিত নয়।"
দীয়াহ ইঙ্গিত দিয়েছিলেন যে তিনি তরুণ মুসলিম মহিলাদের সমর্থন এবং সিস্টারহুড উদ্যোগকে অব্যাহত রাখবেন।
দীয়াহ বলেন, "এই যুবতী মহিলাদের এবং তাদের মতো অন্যদের তাদের স্বপ্ন ও প্রত্যাশার জন্য সেখানে উৎসাহিত করার জন্য এটি প্রথম ছোট পদক্ষেপ। যদিও সিস্টারহুডের অনেক মহিলা তাদের শৈল্পিক যাত্রার একেবারে শুরুতে এবং তাদের সৃজনশীল এবং শৈল্পিক অভিব্যক্তিগুলি অন্বেষণ এবং আবিষ্কার করতে শুরু করেছেন, আমি আশা করি যে সিস্টারহুডের মাধ্যমে তারা তাদের নৈপুণ্যের আরও বিকাশ এবং উন্নতির জন্য একে অপরের কাছ থেকে অনুপ্রেরণা এবং উৎসাহ পাবে। আশা করি আমরা পশ্চিমাদের সমাজে বসবাসকারী শিল্পী এবং মুসলিম নারী উভয়ের মত তাদের কণ্ঠ ও মতামত শোনার জন্য একটি প্লাটফর্ম তৈরি করতে সাহায্য করতে পারি।"
দীয়াহ প্রযোজনা করেন বানাজ এ লাভ স্টোরি ডকুমেন্টারি দিয়ে। ২০১২ সালের সেপ্টেম্বরে লন্ডনের রেইনডান্স ফিল্ম ফেস্টিভ্যালে ছবিটি ইউকে প্রিমিয়ার পায়। পরিচালক এবং প্রযোজক হিসেবে দীয়াহ এর এটি প্রথম ছবি। এটি সেরা আন্তর্জাতিক ডকুমেন্টারি ফিল্মের জন্য ২০১৩ সালের এমি অ্যাওয়ার্ড সহ সমালোচনামূলক প্রশংসা এবং আন্তর্জাতিক পুরস্কার জিতেছে। ছবিটি ব্রিটিশ পুলিশকে অনার কিলিং সম্পর্কে প্রশিক্ষণ দিতে ব্যবহৃত হচ্ছে।
দীয়াহ প্রেজেন্টস সিস্টারহুড অনলাইন মিক্সটেপ (২০০৮):
সেভিল (১৯২৮-এর নাটক)

সেভিল হল আজারবাইজান নাট্যকার জাফর জব্বারলি রচিত একটি নাটক। এটি ১৯২৮ সালে রচিত হয়। নারীর ভূমিকা, তাদের উপর অত্যাচার-নিপীড়ন,নারীর সংগ্রাম এবং শেষ পর্যন্ত পিতৃতান্ত্রিক ঐতিহ্যের শিকল থেকে মুক্তির বিজয়কে প্রতিপাদ্য করে নাটকটি রচিত। এই নাটকটি দেখার পর অনেক নারী থিয়েটারেই তাদের মুখে থাকা পর্দা সরিয়ে নেন।
নাটকের পরবর্তী অভিযোজনগুলি মূল নাটকের তুলনায় কম চরমমাত্রার ছিল। ১৯১৯ সালে একই শিরোনামে নাটকটিকে চলচ্চিত্রে রূপ দেওয়া হয়, যা মধ্য এশিয়া এবং ককেশাস জুড়ে প্রদর্শন করা হয়।
বাকুতে ১৯১৮-১৯১৯ সালে এই ঘটনা ঘটে। সেভিল ও বালাশ কৃষক বংশোদ্ভূত একটি আজারবাইজানি দম্পতি। সেভিল যখন নিজেকে বাড়ি ও পরিবারের জন্য উৎসর্গ করেন,তখন বালাশ সমাজে কিছু অবস্থান অর্জন করেন এবং তার স্ত্রীকে তার সহজ আচরণের জন্য ঘৃণা করেন।যখন সেভিল পুত্রের পরিবর্তে একটি কন্যা সন্তানের জন্ম দেয় তখন বালাশ তাকে নবজাতক শিশুর সাথে রেখে চলে যায়। কিছু সময় অতিবাহিত হওয়ার পর, বালাশ একজন প্রধান বিনিময় ব্যবসায়ী হিসেবে প্রতিষ্ঠিত হয়ে দিলবু নামে এক সুন্দরী তরুণী গায়িকার সাথে বাকুতে বসবাস করতে থাকেন। তিনি মুসাভাত সরকার এবং শ্বেতাঙ্গ সেনা কর্মকর্তাদের সাথে যুক্ত বাকুর অভিজাত উচ্চ সমাজে জড়িত হন। একই সময়ে, সেভিল তখনও গ্রামে বাস করে এবং তার স্বামীর সাথে পুনরায় মিলিত হওয়ার স্বপ্ন দেখে। বালাশের বোন ও বাবা সেভিলের প্রতি সহানুভূতি দেখায় এবং তাকে বাকুতে যেতে রাজি করায় বালাশকে পরিবারে ফিরে যেতে রাজি করাতে।
তারা বালাশের প্রাসাদে এসে জানতে পারে যে সেখানে একটি বড় ভোজের আয়োজন করা হয়েছে। বালাশ ক্ষুব্ধ যে তারা তাদের কৃষক চেহারা দিয়ে তার অনুষ্ঠানের পরিবেশ নষ্ট করার সাহস করেছে। তিনি সেভিলের মেয়েকে নিয়ে যাওয়ার ও তার নিজের বাবা এবং বোনকে তার বাড়ি থেকে বের করে দেওয়ার আদেশ দেন।
অসহায় সেভিল মাথা গুঁজার ঠাঁই খুঁজতে থাকে,সে সাধারণ নাগরিক এবং শ্রমিকদের জীবন পর্যবেক্ষণ করতে শুরু করে। তিনি বিপ্লবী আন্দোলনে যুক্ত হতে শুরু করেন। একই সময়ে, দিলবু জামানত ও টাকা চুরি করে বালাশকে ফতুর করে দিয়ে ছেড়ে চলে যায়। সে অগ্রসরমান রেড আর্মি থেকে পালিয়ে বাকু থেকে পালিয়ে যায়, যখন সেভিল তার ঘোমটা ছিঁড়ে বিপ্লবী জনতার সারিতে হাঁটছে। হতাশায় বালাশ সেভিলকে গুলি করার চেষ্টা করে।
দশ বছর কেটে গেছে। সেভিল মস্কোতে বেশ কয়েক বছর অধ্যয়নের পর বাকুতে ফিরে আসে। তিনি তার মেয়ের সাথে পুনরায় মিলিত হয়েছেন এবং তারা আনন্দের সাথে একটি নতুন, আধুনিক বাকুর মাধ্যমে গাড়ি চালাচ্ছে, যখন অসভ্য এবং দুখী বালাশ চুপচাপ ভিড়ের মধ্যে দাঁড়িয়ে আছে - সোভিয়েত সমাজে তার কোন স্থান নেই।
শামিমা শেখ

শামীমা শেখ (১৪ সেপ্টেম্বর ১৯৬০ - ৮ জানুয়ারি ১৯৯৮) ছিলেন দক্ষিণ আফ্রিকার বিখ্যাত মুসলিম নারী অধিকার কর্মী এবং উল্লেখযোগ্য মুসলিন নারীবাদী এবং সাংবাদিক।
তিনি ট্রপিক অব ক্যাপিকর্নের উত্তরে লুই ট্রাইকার্ডে (বর্তমানে দক্ষিণ আফ্রিকার লিম্পোপো প্রদেশ) জন্মগ্রহণ করেছিলেন। তিনি সালাহউদ্দিন এবং মরিয়ম শেখের ছয় সন্তানের মধ্যে দ্বিতীয়। তার পরিবার মাত্র ১০০ এর বেশি কিমি দক্ষিণে পিটার্সবার্গে চলে যাওয়ার আগ পর্যন্ত তার প্রাথমিক স্কুলের সময়গুলো লুই ট্রাইকার্ডেটে কাটে।
১৯৭৮ সালে স্কুল শেষ করার পর, শেখ ভারতীয় বংশোদ্ভূত শিক্ষার্থীদের জন্য দক্ষিণ আফ্রিকার বর্ণবাদী আইনের অধীনে সংরক্ষিত ডারবান-ওয়েস্টভিল বিশ্ববিদ্যালয়ে পড়াশোনা করেন। ১৯৮৪ সালে তিনি তার ব্যাচেলর অফ আর্টস ডিগ্রি সম্পন্ন করেন, আরবি এবং মনোবিজ্ঞানে পড়াশোনা করেন। এই বছরগুলোতে বিশ্ববিদ্যালয়ে রাজনৈতিকভাবে অন্তর্ভূক্তির বছর ছিল, এবং তিনি পরবর্তী দুই বছরের জন্য আজানিয়ান পিপলস অর্গানাইজেশন (আজাপো) এর সাথে জড়িত হন।
১৯৮৫ সালে শেখ ইসলামিক সোসাইটি অফ ইউডি-ডব্লিউ-এর নির্বাহী কমিটিতে নির্বাচিত হন। ১৯৮৫ সালের সেপ্টেম্বরে, ডারবানে সাদা চামড়ার ব্যক্তিদের মালিকানাধীন ব্যবসা বয়কটের জন্য ভোক্তাদের প্রতি আহ্বান করে লিফলেট বিতরণের জন্য তাকে গ্রেফতার করা হয়। এই বয়কটের আহ্বান জানানো হয়েছিল ফেডারেশন অব সাউথ আফ্রিকান ট্রেড ইউনিয়নস (ফোসাতু), দেশের বৃহত্তম ট্রেড ইউনিয়ন ফেডারেশন এবং মুসলিম স্টুডেন্টস অ্যাসোসিয়েশন অব সাউথ আফ্রিকা (এমএসএ) এর পক্ষে, যারা এই বিশেষ প্যামফলেট ব্লিটজের আয়োজন করেছিল। শেখ পরবর্তী কয়েক ঘন্টা ডারবানের সিআর সোয়ার্ট থানায় (বর্তমানে ডারবান কেন্দ্রীয় থানা) এমএসএর সভাপতি না'ম জিনার সাথে কাটান। এটি ছিল তাদের প্রথম সাক্ষাৎ এবং তারা সম্ভবত দুই বছর পর বিয়ে করেন।
১৯৮৫ সালে ডিগ্রি শেষ করার পর, শেখ তার জন্মস্থান পিটার্সবার্গে তক্ষশিলা প্রাথমিক ও মাধ্যমিক বিদ্যালয়ে (বর্তমানে পোলোকওয়ানে বলা হয়) শিক্ষকতা করেন। তিনি ১৯৮৭ সালের ২০ ডিসেম্বর জিনাকে বিয়ে করেন এবং জোহানেসবার্গে চলে যান। তিনি ১৯৮৮ সালের সেপ্টেম্বরে মিনহাজ এবং ১৯৯০ সালে শিরার জন্ম দেন।
১৯৯৬ সালে, শেখ পুনরায় ক্যান্সারে আক্রান্ত হন এবং ১৯৯৮ সালের ৮ জানুয়ারি মেফায়ারে তার বাড়িতে মারা যান। শেখের অনুরোধ অনুযায়ী তার চারটি জানাজার নামাজের মধ্যে একটিতে তার ঘনিষ্ঠ মহিলা বন্ধু ফারহানা ইসমাইল ইমামতি করেছিল, যেখানে মহিলা এবং পুরুষ উভয়ই ছিলেন। উপরন্তু, জোহানেসবার্গ মসজিদে এবং কেপ টাউনের ক্ল্যারমন্ট মেইন রোড মসজিদে তার জানাজা এবং দাফনের সময় অনেক মহিলা উপস্থিত ছিলেন। পিটার্সবার্গে, তার দাফনে কয়েক ডজন মহিলা উপস্থিত ছিলেন। তিনি স্বামী ও ২ সন্তান রেখে গেছেন।
আজিজা ওয়াই আল-হিবরি

আজিজাহ ওয়াই আল - হিবরি (; জন্ম ১৯৪৩) একজন আমেরিকান দার্শনিক এবং আইনবিদ যিনি ইসলাম ও আইন বিষয়ে বিশেষজ্ঞ।
আল - হিবরি টিসি উইলিয়ামস স্কুল অফ ল, রিচমন্ড বিশ্ববিদ্যালয়ের অধ্যাপক ইমেরিটা। ২০১২ সালে অবসরের আগ পর্যন্ত তিনি টিসি উইলিয়ামস স্কুল অফ ল, রিচমন্ড বিশ্ববিদ্যালয়ের ফ্যাকাল্টি হিসেবে কাজ করেন। তার কাজ ইসলামি মানবাধিকার আইন, লিঙ্গ সমতা সম্পর্কিত ইসলামি আইন ও বিধান, মানবাধিকার উন্নয়ন এবং গণতান্ত্রিক শাসন ব্যবস্থা কেন্দ্রিক। তিনি দর্শনের একজন প্রাক্তন অধ্যাপক, "হাইপেশিয়া: এ জার্নাল অব ফেমিনিস্ট ফিলোসফির" একজন প্রতিষ্ঠাতা সম্পাদক, এবং কারামাহের প্রতিষ্ঠাতা ও সভাপতি। তিনি মুসলিম মানবাধিকার কর্মী হিসেবে নারী আইনজীবী হিসেবে মানবাধিকারের পক্ষে কাজ করেন। তিনি একজন ফুলব্রাইট পণ্ডিত। তিনি ইসলাম এবং গণতন্ত্র, মুসলিম নারীর অধিকার এবং ইসলামে মানবাধিকার সম্পর্কে তিনি ব্যাপকভাবে লেখালেখি করেছেন। তিনি পিবিএস ডকুমেন্টারি "মুহাম্মদ: লিগ্যাসি অফ এ প্রফেট" (২০০২) -এর উপদেষ্টা ছিলেন। "মুহাম্মদ: লিগ্যাসি অফ এ প্রফেট" ডকুমেন্টারিটি ইউনিটি প্রোডাকশনস ফাউন্ডেশন প্রযোজনা করেছে। তার লেখা থিসি জার্নাল, অব ল অ্যানড রিলিজিয়ন অনেক সম্মানজনক জার্নালে প্রকাশিত হয়েছে।
আল - হিবরি বিভিন্ন প্রতিষ্ঠানের উপদেষ্টা বোর্ডের সদস্য, যার মধ্যে পিউ রিসার্চ সেন্টার অন রিলিজিয়ন ইন পাবলিক লাইফ, বহুত্ববাদ প্রকল্প হার্ভার্ড ইউনিভার্সিটি এবং "রিলিজিয়ন অ্যান্ড এথিক্স নিউজ উইকলি" (পিবিএস)। তিনি সংবিধান প্রকল্পের স্বাধীনতা ও নিরাপত্তা কমিটির সদস্য। ২০১১ সালের জুনে, আল - হিব্রিকে রাষ্ট্রপতি বারাক ওবামা আন্তর্জাতিক ধর্মীয় স্বাধীনতা বিষয়ক মার্কিন কমিশনের কমিশনার হিসেবে নিযুক্ত করেন।
তিনি "ট্রান্সফর্মিং দ্য ফেইথস অফ আওয়ার ফাদার্স: উইমেন হু চেঞ্জড আমেরিকান রিলিজিয়ন" (২০০৪), অ্যান ব্রাউড সম্পাদিত বইযটির তৃতীয় অধ্যায় লিখেছেন।
হিবরি ডিসট্রিক্ট অব কলাম্বিয়া বারের আইনজীবী।
আল - হিবরি শেখ তৌফিক এল হিব্রির নাতি যিনি আরব বিশ্বে প্রথম স্কাউট আন্দোলন প্রতিষ্ঠা করেছিলেন।
• Sex, Marriage and Family in World Religions (Working Title). ইসলামিক অংশের সহ-সম্পাদক। ডন ব্রাউনিং, ক্রিশ্চিয়ান গ্রিন, এবং জন উইট, ও অন্যরা (কলাম্বিয়া ইউনিভার্সিটি প্রেস, ২০০৬)।
• "Redefining Muslim Women's Roles in the Next Century," in Democracy and the Rule of Law, নরম্যান ডরসেন ও প্রসার জিফোর্ড, ও অন্যরা (কংগেশনাল কোয়ার্টারলি, ২০০১).
• "শ্যাটেরিং দ্য স্টেরিওটাইপস: মুসলিম উইমেন স্পিক আউট" (২০০৫)
ছুমাল আল কাহরামান

ছুমাল আল কাহরামান (; মৃত্যু ৯২৯) খলিফা আল-মুকতাদিরের শাসনামলে ৯১৮ সালে নিযুক্ত ধর্মনিরপেক্ষ প্রশাসনিক আদালতের একজন মুসলিম মহিলা বিচারক ছিলেন। তিনি কাজী (ইসলামিক আইনে বিচারকারী বিচারক) ছিলেন না, কারণ তিনি কেবল ধর্মনিরপেক্ষ আইন নিয়ে কাজ করতেন। অভিযোগকারীরা আদালতে যে অভিযোগ করতো সেগুলো পুর্ণলিখনের দায়িত্বে তাকে রাখা হয়েছিল।
তার অবস্থান তার লিঙ্গ সাপেক্ষে অনন্য ছিল। তিনি অষ্টাদশ আব্বাসীয় খলিফা জাফর আল-মুকতাদির-বিল্লাহ এর মা উম্মে জাফর মুকতাদির কর্তৃক নিযুক্ত হন।
ছুমাল মূলত খলিফা আল-মুকতাদিরের মা শাঘাবের সহকারী ছিলেন। শাঘাব যখন তার ছেলের সিংহাসনের উত্তরাধিকার নিশ্চিত করেন, তখন তিনি কার্যত ক্ষমতা দখল করেন এবং রাষ্ট্রীয় বিষয়াদি পরিচালনার জন্য একটি সমান্তরাল আমলাতান্ত্রিক ব্যবস্থা নিয়োগ করেন। শাঘাব বলেছিলেন যে উম্মাহর বিষয়গুলি, বিশেষ করে ন্যায়বিচার, দায়িত্বে থাকা একজন মহিলার মাধ্যমে আরও ভালভাবে পরিচালিত হয়েছিল: ৯১৮ সালে তিনি মাজালিনের (ধর্মনিরপেক্ষ প্রশাসনিক আদালত) দায়িত্বে ছুমালকে নিযুক্ত করেন, যিনি প্রকৃতপক্ষে বিচারমন্ত্রী বা বিচার বিভাগের প্রধান প্রশাসক, এবং কাজীদের তত্ত্বাবধায়ক। ইতিহাসবিদ তাবারির মতে, থুমাল তার অফিসে জনগণের মধ্যে জনপ্রিয়তা অর্জনের জন্য যথেষ্ট দায়িত্ব পালন করেছেন, বিশেষ করে নতুন সংস্কারের কারণে যা একজন বাদীর মামলা শুরু করার ব্যয় হ্রাস করে। তবে, আবু মুহাম্মদ আলী ইবনে আহমদ ইবনে সাইদ ইবনে হাযম-এর মতে তার নিয়োগকে মুসলিম ইতিহাসে বর্ণনা করা হয়েছে, "কেলেঙ্কারীর একটি উদাহরণ হিসাবে যা আজ পর্যন্ত দেখা যায়নি"।
৩১৮ সালে, ছুমাল সমসাময়িক বিচারকের সমতুল্য পদে নিযুক্ত হন, এবং তিনি সেই অভিযোগগুলি দেখেন যেগুলো লোকেরা প্রতি শুক্রবার লিখতো। তিনি ওম্বুডসম্যান হাউসে বসতেন। বিচারক আব্বা আল-হাসান ইবনে আল-আশানি তাকে জনগণের কাছে পৌঁছাতে এবং তার পেশার সমস্যা কাটিয়ে উঠতে সহায়তা করেছিলেন।
ছুমাল কাহরামান ৯২৯ সালে মৃত্যুবরণ করেন।
গোকুলখালী মাধ্যমিক বিদ্যালয়

গোকুলখালী মাধ্যমিক বিদ্যালয় বাংলাদেশের চুয়াডাঙ্গা জেলার আলমডাঙ্গা উপজেলার চিৎলা ইউনিয়নের গোকুলখালিতে অবস্থিত একটি বিদ্যালয়। ১৯৪৭ সালে তদানীন্তন ব্রিটিশ ভারতে শিক্ষা উন্নয়নে সার্জেট পরিকল্পনা মোতাবেক এ বিদ্যালয় নির্মাণ করা হয়। দ্বিতীয় বিশ্বযুদ্ধের শেষে দেশ বিভাগের পূর্বে বিদ্যালয়টি কলকাতা বিশ্ববিদ্যালয়ের স্বীকৃতি লাভ করে। এ বিদ্যালয়টি যখন স্থাপিত হয় তখন আশেপাশে অন্য স্কুল ছিল না, তাই বহুদুর দুরান্ত থেকে শিক্ষার্থীরা এখানে এসে শিক্ষাগ্রহন করত।
চুয়াডাঙ্গা হতে ৫ মাইল পশ্চিমে গোকুলখালি বাজারের সন্নিকট চুয়াডাঙ্গা-মেহেরপুর সড়কের ধারে এই বিদ্যালয়ের অবস্থান। গোকলদত্ত নামে এক ধনী ব্যবসায়ী ছিলেন এখানে। তার নামানুসারে স্থানের নাম হয় গোকুলখালি। যা তদানীন্তন ব্রিটিশ ভারতে নদীয়া জেলার চুয়াডাঙ্গা মহাকুমার অন্তর্গত ছিল।
অনগ্রসর সাধারণ মানুষের মধ্যে শিক্ষার আলো ছড়িয়ে দেবার জন্য শিক্ষা উন্নয়নে সার্জেট পরিকল্পনা মোতাবেক গোকুলখালি মাধ্যমিক বিদ্যালয় স্থাপিত হয়। প্রথমে গোকুলখালি প্রাথমিক বিদ্যালয়ের জমিতে এ স্কুল স্থাপন করা হয়। স্থান সংকুলান না হওয়ায় প্রাথমিক বিদ্যালয়টি পরে অন্য জমিতে স্থানান্তর করা হয়।
ব্রিটিশ ঔপনিবেশিক শাসনকালে অনগ্রসর সাধারণ মানুষের মাঝে শিক্ষা-সংস্কৃতি বিকাশের লক্ষ্যে বিশ শতকের চতুর্থ দশকে গোকুলখালি মাধ্যমিক বিদ্যালয় প্রতিষ্ঠার প্রক্রিয়া শুরু হয়। কোন প্রতিষ্ঠান একদিনে গড়ে উঠে না। এর পিছনে থাকে বহুলোকের শ্রম। প্রয়োজন হয় উদ্যোগী মহৎ প্রাণ ব্যক্তির। যে সমস্ত প্রথিতযশা শিক্ষানুরাগি ব্যক্তিদের প্রচেষ্টায় এ বিদ্যালয় গড়ে উঠে তাদের অন্যতম হলেন ইজ্জত আলি, শাহ মোহাম্মদ, ফতে আলি বিশ্বাস, সৈয়দ আলি বিশ্বাস প্রমুখ। ১৯৪৭ সালে দেশ বিভাগের পূর্বে বিদ্যালয়টি কলিকাতা বিশ্ববিদ্যালয়ের স্বীকৃতি পায় এবং ছাত্রছাত্রী ভর্তির মাধ্যমে কার্যক্রম শুরু করে। বিদ্যালয়ের প্রতিষ্ঠাতা প্রধান শিক্ষক ছিলেন পঞ্চানন বিশ্বাস।
১৯৫২ সালের ভাষা আন্দোলন থেকে শুরু করে ১৯৭১ এর স্বাধীনতা যুদ্ধ পর্যন্ত বিদ্যালয়ের রয়েছে গৌরবময় ভূমিকা। স্বাধীনতা যুদ্ধে এ বিশ্ববিদ্যালয় পাকিস্তানি হানাদার বাহিনীর আক্রমণের শিকার হয় এবং এখানে অস্থায়ী মিলিটারি ক্যাম্প স্থাপন করে। এতে এ বিদ্যালয়ের শিক্ষক, কমিটির সভাপতি এবং ছাত্র সহ অনেকে শহীদ হয়েছেন।
আবুল বাশার (অধ্যাপক)

আবুল বাশার একজন বাংলাদেশী পুরকৌশলী। তিনি খুলনা প্রকৌশল ও প্রযুক্তি বিশ্ববিদ্যালয়ের (কুয়েট) অবসরপ্রাপ্ত অধ্যাপক এবং ঢাকায় অবস্থিত বেসরকারি বিশ্ববিদ্যালয়, সোনারগাঁও বিশ্ববিদ্যালয়ের (এসইউ) সাবেক উপাচার্য।
বাশার বাংলাদেশ প্রকৌশল বিশ্ববিদ্যালয় (বুয়েট) থেকে ১৯৮৪ সালে এম. এসসি. ইঞ্জি. (পুরকৌশল) ও ২০০২ সালে পিএইচডি ডিগ্রি অর্জন করেন।
আবুল বাশার ১৯৭৯ সালে খুলনা প্রকৌশল ও প্রযুক্তি বিশ্ববিদ্যালয়ে (কুয়েট) প্রভাষক পদে যোগ দেন। এরই ধারাবাহিকতায় তিনি বিশ্ববিদ্যালয়টির অধ্যাপক হিসেবে পদোন্নতি লাভ করেন।
কর্মজীবনে তিনি অধ্যাপনার পাশাপাশি কুয়েটের বিভিন্ন হলের প্রাধ্যক্ষ, পুরকৌশল অনুষদের ডিন, নগর ও অঞ্চল পরিকল্পনা বিভাগের সভাপতি, ইনস্টিটিউট অব ডিজাস্টার ম্যানেজমেন্টের পরিচালকসহ বিভিন্ন গুরুত্বপূর্ণ দায়িত্ব পালন করেন।
আবুল বাশার ২০১৯ সালের ২৫ জুন থেকে ২০২৩ সালের ২৪ জুন পর্যন্ত ঢাকায় অবস্থিত বেসরকারি বিশ্ববিদ্যালয়, সোনারগাঁও বিশ্ববিদ্যালয়ের (এসইউ) উপাচার্য হিসেবে দায়িত্ব পালন করেন।
আবদেল লতিফ মোবারক

আবদেল লতিফ মোবারক () একজন মিশরীয় কবি (জন্ম ১৯৬৪)। তিনি মিশরীয় লেখক ইউনিয়নের সদস্য এবং ইন্টারনেটে আরব লেখকদের সদস্য। তিনি সুয়েজে জন্মগ্রহণ করেন এবং শাস্ত্রীয় আরবি এবং মিশরীয় দেশভাষা ব্যবহার করে কবিতা লেখেন। তিনি আইন শামস বিশ্ববিদ্যালয় থেকে আইন বিষয়ে স্নাতক ডিগ্রি লাভ করেন। তিনি ১৯৮০ এর দশকের অন্যতম গুরুত্বপূর্ণ কবি ছিলেন এবং তার কবিতা মিশর এবং আরব বিশ্বের বেশ কয়েকটি সাহিত্য পত্রিকায় প্রকাশিত হয়েছিল, যার মধ্যে রয়েছে আরব পত্রিকা, কুয়েত পত্রিকা, সংবাদ সাহিত্য, প্রজাতন্ত্র পত্রিকা, আল-আহরাম, নতুন প্রকাশনা সংস্কৃতি (পত্রিকা)। ২০১৪ সালে তিনি আরব মিডিয়া ইউনিয়ন থেকে এক্সিলেন্স অ্যান্ড ক্রিয়েটিভিটি শিল্ড লাভ করেছেন এবং ইস্ট একাডেমি থেকে ২০২১ সালে শিল্ড অব এক্সিলেন্স জিতেছেন।
মাস্তানের উপর মাস্তান

মাস্তানের উপর মাস্তান ২০০২ সালে মুক্তিপ্রাপ্ত একটি বাংলাদেশী অ্যাকশনধর্মী নাট্য চলচ্চিত্র। এটি পরিচালনা করেছেন মনতাজুর রহমান আকবর। এতে অভিনয় করেছেন মান্না, পূর্ণিমা, রাজীব, মিশা সওদাগর, শাহিন আলম, মৌয়ুরী। ছবিটি সে সময় ৯ কোটি টাকা ব্যাবস্যা করে।
আদার

আদার ( ; আক্কাদীয় "আদারু" থেকে) সাধারণ পঞ্জির ষষ্ঠ এবং ইহুদি ধর্মপঞ্জির দ্বাদশ ও শেষ মাস যা গ্রেগরীয় বর্ষপঞ্জির ফেব্রুয়ারি-মার্চে পড়ে। এই মাসে ২৯ দিন বিদ্যমান। পুরিম সম্পর্কিত এই মাসে সংঘটিত মুক্তিযুদ্ধের ঘটনাসমূহ উল্লেখ রয়েছে ইষ্টের পুস্তক নামক হিব্রু বাইবেলের নবম অধ্যায়ে।
হিব্রু বর্ষপঞ্জির অন্যান্য মাসের মতই এই মাসের নাম ব্যাবিলনীয় বন্দিদশার সময়ে দেওয়া হয়েছে। ব্যাবিলনীয় বর্ষপঞ্জিতে এই মাসের নাম ছিলো আরা আদ্দারু বা আদার ('আদারের মাস')।
অধিবর্ষে এই মাস আরেকটি ত্রিশ দিন বিশিষ্ট অন্তর্বর্তী মাস দ্বারা পূর্ববর্তী হয় যার নাম আদার আলেফ (, আলেফ হিব্রু বর্ণমালার প্রথম অক্ষর), আদার আলেফ ছাড়াও একে "আদার রিসন" ("প্রথম আদার") বা "আদার ১" নামে বলা হয়ে থাকে এবং অন্তর্বর্তী মাসটিকে বলা হয় আদার বেথ (, বেথ হিব্রু বর্ণমালার দ্বিতীয় অক্ষর)। আদার বেথ বলার পাশাপাশি এই মাসকে "আদার শেনি" ("দ্বিতীয় আদার" বা "আদার ২") নামে ডাকা হয়। কোন কোন ক্ষেত্রে এই দুটি মাসের জন্য আদার ১ এর স্থানে "আদার" ও আদার ২ এর জন্য "ভে'আদার" ব্যবহার করা হয়ে থাকে (ভে অর্থ 'এবং' অর্থ্যাৎ: এবং-আদার)। আদার ১ এর ২ দুটোই গ্রেগরীয় বর্ষপঞ্জির ফেব্রুয়ারি-মার্চে পড়ে।
দ্বিতীয় মন্দির যুগে, আদার মাসের প্রথম দিবসে জনসাধারণের নিকট মন্দিরে অর্থ উৎসর্গের প্রস্তুতির নেওয়ার ঘোষণা দেওয়ার রীতি ছিলো যাকে অর্ধ-শেকেল বলা হতো।
মিশনাহের একটি বাক্য অনুযায়ী নিয়ম রয়েছে পুরিম দিবস অধিবর্ষের "আদার ২" মাসে পালন করতে হবে। (মেগিলাহ ১:৪), আদার ১ কে "অতিরিক্ত" মাস হিসেবে বিবেচনা করা হয়। ফলাফলস্বরূপ কেউ যদি সাধারণ বর্ষের আদার মাসে জন্মায় সে অধিবর্ষে তার জন্মদিন "আদার ২" মাসে পালন করবে। তবে কেউ যদি আদার মাসের ত্রিশ তারিখে জন্মায় সেক্ষেত্রে সে সাধারণ বর্ষের ১ নিসান তারিখে তার জন্মদিন পালন করবে কেননা সাধারণ বর্ষে আদার মাসে ২৯টি দিবস থাকে।
চার্লস কোবার্ন

চার্লস ডুভিল কোবার্ন (১৯ জুন ১৮৭৭ - ৩০ আগস্ট ১৯৬১) একজন মার্কিন অভিনেতা ছিলেন। তিনি "দ্য মোর দ্য মেরিয়ার" (১৯৪৩) চলচ্চিত্রে অভিনয়ের জন্য শ্রেষ্ঠ পার্শ্ব অভিনেতা বিভাগে একাডেমি পুরস্কার অর্জন করেন। এছাড়া তিনি "দ্য ডেভল অ্যান্ড মিস জোন্স" (১৯৪১) ও "দ্য গ্রিন ইয়ার্স" (১৯৪৬) চলচ্চিত্রে অভিনয়ের জন্য আরও দুইবার শ্রেষ্ঠ পার্শ্ব অভিনেতা বিভাগে অস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্র হল "হেভেন ক্যান ওয়েট" (১৯৪৩), "র‍্যাপসোডি ইন ব্লু" (১৯৪৫), ও "মাংকি বিজনেস" (১৯৫২)। চলচ্চিত্র শিল্পে তার অবদানের স্বীকৃতি হিসেবে ১৯৬০ সালে হলিউড ওয়াক অব ফেমে তার নামাঙ্কিত তারকা খচিত হয়।
কোবার্ন ১৮৭৭ সালের ১৯শে জুন জর্জিয়া অঙ্গরাজ্যের ম্যাকনে এক স্কচ-আইরিশ মার্কিন পরিবারে জন্মগ্রহণ করেন। তার মাতা এমা লুইস স্প্রিগম্যান (১১ মে ১৮৩৮, স্প্রিংফিল্ড, ওহাইও - ১২ নভেম্বর ১৮৯৬, সাভ্যানা, জর্জিয়া) এবং পিতা মোজেস ডুবিল কোবার্ন (২৭ এপ্রিল ১৮৩৪, সাভ্যানা, জর্জিয়া - ২৭ ডিসেম্বর ১৯০২, সাভ্যানা, জর্জিয়া)। স্যাভানায় বেড়ে ওঠা কোবার্ন ১৪ বছর বয়স থেকে স্থানীয় স্যাভানা থিয়েটারে অনুষ্ঠানের প্রচারপত্র বিলি করা, দর্শকদের আসন দেখিয়ে দেওয়া বা দ্বাররক্ষকের দায়িত্ব পালন করতেন। ১৭ বা ১৮ বছর বয়সে তিনি থিয়েটারের ব্যবস্থাপক হন। তিনি এরপর অভিনয় শুরু করেন এবং ১৯০১ সালে ব্রডওয়ে মঞ্চে তার অভিষেক ঘটে। কোবার্ন ১৯০৫ সালে অভিনেত্রী ইভা উইলসকে নিয়ে অভিনয়ের কোম্পানি গঠন করেন। ১৯০৬ সালে তারা বিবাহ বন্ধনে আবদ্ধ হন। কোম্পানিটি পরিচালনার পাশাপাশি এই যুগল প্রায়ই ব্রডওয়েতে অভিনয় করতেন।
১৯৩৭ সালে তার স্ত্রী ইভার মৃত্যুর পর তিনি লস অ্যাঞ্জেলেসে চলে যান এবং চলচ্চিত্রে কাজ শুরু করেন। তিনি একে একে "অফ হিউম্যান হার্টস" (১৯৩৮), "মেড ফর ইচ আদার" (১৯৩৯), "ব্যাচেলর মাদার" (১৯৩৯), "দ্য ক্যাপ্টেন ইজ আ লেডি" (১৯৪০), "রোড টু সিঙ্গাপুর" (১৯৪০) ও "দ্য লেডি ইভ" (১৯৪১) চলচ্চিত্রে অভিনয় করেন। তিনি "দ্য ডেভল অ্যান্ড মিস জোন্স" (১৯৪১) চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। এরপর তিনি "দ্য মোর দ্য মেরিয়ার" (১৯৪৩) চলচ্চিত্রে একজন ধনী অবসরপ্রাপ্ত মিলিয়নিয়ার চরিত্রে অভিনয় করেন। "দ্য নিউ ইয়র্ক টাইমস"-এর বসলি ক্রাউদার লিখেন, "জনাব কোবার্ন এই চলচ্চিত্রের হাস্যরসাত্মক সমাধান এবং তিনি অত্যন্ত ফুরফুরে মেজাজে তার কর্ম সম্পাদন করেছেন...আপনার বুকে হৃদয় থাকলে আপনি জনাব কোবার্নের বেঞ্জামিন ডিঙ্গলকে পছন্দ করবেন।" এই কাজের জন্য তিনি শ্রেষ্ঠ পার্শ্ব অভিনেতা বিভাগে অস্কার লাভ করেন। এই সময়ে তিনি "হেভেন ক্যান ওয়েট" (১৯৪৩), "দ্য কনস্ট্যান্ট নিম্ফ" (১৯৪৩), "উইলসন" (১৯৪৪), "টুগেদার অ্যাগেইন" (১৯৪৪), "আ রয়্যাল স্ক্যান্ডাল" (১৯৪৫), ও "র‍্যাপসোডি ইন ব্লু" (১৯৪৫) চলচ্চিত্রে অভিনয় করেন।
তিনি ১৯৪৬ সালে এ. জে. ক্রোনিনের "দ্য গ্রিন ইয়ার্স" উপন্যাস অবলম্বনে নির্মিত "একই নামের" চলচ্চিত্রে অভিনয় করেন। তার চরিত্রটি নাট্যধর্মী ও কৌতুকপূর্ণ হাস্যরসের সম্মিলন ছিল, যা দিয়ে তিনি একাধিকবার পর্দা মাতিয়েছেন। এই চলচ্চিত্রে অভিনয়ের জন্য তিনি আরেকটি শ্রেষ্ঠ পার্শ্ব অভিনেতা বিভাগে অস্কারের মনোনয়ন লাভ করেন। পরবর্তী কালে তার অভিনীত অন্যান্য উল্লেখযোগ্য চলচ্চিত্র হল "দ্য প্যারাডাইন কেস" (১৯৪৭), "ইমপ্যাক্ট" (১৯৪৯), "এভরিবডি ডাজ ইট" (১৯৫০), "হ্যাজ অ্যানিবডি সিন মাই গাল?" (১৯৫২) ও "মাংকি বিজনেস" (১৯৫২), "জেন্টলমেন প্রেফার ব্লডিজ" (১৯৫৩) ও "জন পল জোন্স" (১৯৫৯)। তিনি মূলত হাস্যরসাত্মক চরিত্রে অভিনয় করলেও "কিংস রো" ও "উইলসন" চলচ্চিত্রে তাকে নাট্যধর্মী চরিত্রে দেখা যায়।
ভোজাক

ওজাক (পোলিশ: , 'সৈনিক'), একটি ইন্টারনেট মিম যা ফিলস গাই নামেও পরিচিত। এটা একজন টেকো লোকের চিন্তিত মুখের খুবই সাধারণ সাদাকালো একটি কার্টুন, এবং সাধারণত বিষাদ বা নিঃসঙ্গতা-এ ধরনের আবেগ প্রতিনিধিত্ব করতে পোস্ট করা হয়।
অত্রিত্ববাদ

অত্রিত্ববাদ (; ; ; ; ) হল খ্রীষ্টধর্মের একটি রূপ যা মূলধারার খ্রীষ্টীয় ত্রিত্ব মতবাদকে প্রত্যাখ্যান করে—এই বিশ্বাস যে ঈশ্বর হলেন তিনজন স্বতন্ত্র সারত্ব বা ব্যক্তি যাঁরা সহচিরন্তন, সমকক্ষ এবং একক সত্তা বা সারবত্তায় অবিচ্ছেদ্যভাবে একতাবদ্ধ। কিছু ধর্মীয় গোষ্ঠী যারা খ্রিস্টধর্মের প্রতিবাদপন্থী সংস্কার আন্দোলনের সময় আবির্ভূত হয়েছিল তারা ঐতিহাসিকভাবে ত্রিত্ববাদবৈরী হিসাবে পরিচিত ছিল।
জগদ্ব্যাপী পরিষদসমূহের সিদ্ধান্তগুলোকে চূড়ান্ত বলে মান্যকারী মণ্ডলীসমূহের মতে, ৪র্থ শতাব্দীর জগদ্ব্যাপী পরিষদগুলিতে ত্রিত্ববাদকে খ্রীষ্টীয় মতবাদ হিসেবে ঘোষণা করা হয়েছিল, নিকিয়ার প্রথম পরিষদ (৩৮১ খ্রি.) পুত্রের পূর্ণ দেবত্ব ঘোষণা করেছিল এবং কনস্টান্টিনোপলের প্রথম পরিষদ (৩৮১ খ্রি.) পবিত্র আত্মার দেবত্ব ঘোষণা করেছিল।
অনুগামীদের সংখ্যার বিচারে অত্রিত্ববাদী সম্প্রদায়গুলো আধুনিক খ্রীষ্টানদের একটি ক্ষুদ্র সংখ্যালঘু অংশ নিয়ে গঠিত। সর্ববৃহৎ অত্রিত্ববাদী খ্রীষ্টধর্মাবলম্বী সম্প্রদায়গুলো হল যীশু খ্রীষ্টের শেষবিচারের দিনের সন্তগণের মণ্ডলী, একত্ব পঞ্চাশত্তমীবাদ, যিহোবার সাক্ষী, লা লুজ দেল মুন্দো এবং ইগলেসিয়া নি ক্রিস্তো। এছাড়া খ্রীষ্টাদেলফিয়া, ধন্য আশার মণ্ডলী, খ্রীষ্টীয় বিজ্ঞানীমহল, প্রাতঃকালীন ধর্মপুস্তক শিক্ষার্থী, ঈশ্বরের জীবন্ত মণ্ডলী, যীশু খ্রীষ্টে ঈশ্বরের ইস্রায়েলীয় মণ্ডলী, যিহোবার সমাবেশ, ঈশ্বর আন্তর্জাতিকের মণ্ডলী সদস্যসমূহ, একত্ববাদী খ্রীষ্টান, একত্ববাদী বিশ্বজনীন খ্রীষ্টান, পথ আন্তর্জাতিক, ঈশ্বরের মণ্ডলী আন্তর্জাতিক এবং ঈশ্বরের ঐক্যবদ্ধ মণ্ডলীসহ আরও কয়েকটি ছোট উপদল রয়েছে।
ঈশ্বর, যীশু এবং পবিত্র আত্মার প্রকৃতি সম্পর্কে অত্রিত্ববাদী মতামত ব্যাপকভাবে ভিন্নতা পোষণ করে। ৩২৫, ৩৮১ ও ৪৩১ খ্রীষ্টাব্দে নিকিয়া, কনস্টান্টিনোপল ও এফিসুসের পরিষদসমূহে ত্রিত্ব মতবাদ প্রতিষ্ঠার পূর্বে বিভিন্ন অত্রিত্ববাদী দর্শন যেমন দত্তকবাদ, রাজতন্ত্রবাদ এবং অধস্তনবাদ বিদ্যমান ছিল। পরবর্তীতে ১১শ থেকে ১৩শ শতকের মধ্যে ক্যাথারদের দ্বারা অত্রিত্ববাদকে পুনর্নবায়ন করা হয়েছিল, প্রোটেস্টান্ট সংস্কারের সময় একত্ববাদী আন্দোলনে, ১৮শ শতকের আলোকিত যুগে এবং ১৯শ শতকের দ্বিতীয় মহাজাগরণের সময় উদ্ভূত কিছু গোষ্ঠীতে।
মূলধারার খ্রীষ্টধর্মে উপস্থিত ওই ত্রিত্ব মতবাদটি অন্যান্য প্রধান অব্রাহামীয় ধর্মে বিদ্যমান নেই।
পিনিনা হারজোগ

পিনিনা হারজোগ (১৯২৫/১৯২৬ - জানুয়ারি ২১, ২০০৪) ছিলেন একজন ইসরায়েলি ফার্মাসিস্ট এবং জনস্বাস্থ্য কর্মকর্তা।
তার পিতার নাম জালমান শাখোর এবং মাতার নাম ফ্রিদা শাখোর। ১৯৪০-এর দশকে তার পরিবার ফিলিস্তিনে বাস করত। ১৯৪৬ সালে তিনি স্নাতক ডিগ্রি অর্জন করার পর ম্যানচেস্টারে ফার্মেসি পড়া শুরু করেন। পরবর্তীতে, তিনি অটোয়া এবং ওয়াশিংটন ডিসির বিশ্ববিদ্যালয়েও শিক্ষাগ্রহণ করেন। শিক্ষাজীবনে তিনি পিএইচডি ডিগ্রি অর্জন করেছিলেন।
১৯৫২ সালের ১৪ ফেব্রুয়ারি ভালোবাসা দিবসে তিনি ইয়াকভ হারজগকে বিয়ে করেন। তার স্বামী ইয়াকভের সঙ্গে তিনি শৈশব থেকেই পরিচিত ছিলেন। তাদের বিবাহের অনুষ্ঠান পরিচালনা করেন ইয়াকভের বাবা ও পিনিনার শ্বশুর রাবাই ইতজাক হালেভি হারজগ। ইয়াকভ হারজগ ১৯৬০ সাল থেকে ১৯৬৩ সাল পর্যন্ত কানাডায় ইসরায়েলের একজন কূটনীতিক এবং রাষ্ট্রদূত হিসেবে নিযুক্ত ছিলেন। এই দম্পতির তিন সন্তান রয়েছে। তারা হলেন: শিরা (জন্ম ১৯৫৩), এলিয়েজরা (১৯৫৫) ও ইতজাক (১৯৬৭)। তার স্বামী ইয়াকভ হারজগ ১৯৭২ সালে মারা যান। ১৯৮৩ থেকে ১৯৯৩ সাল পর্যন্ত ইসরাইলের প্রেসিডেন্ট চেম হারজগ ছিলেন পিনা হারজগের তার শ্যালক ও রাজনীতিবিদ আইজাক হারজগের ভাগ্নে।
১৯৬৪ সাল থেকে পিনিনা হারজোগ ইজরায়েলি জন-স্বাস্থ্য শাখায় চাকরি শুরু করেন। প্রথমদিকে তিনি ছিলেন নতুন ওষুধ নিবন্ধনের দায়িত্বে থাকা ফার্মাসিস্ট। উত্তরোত্তর সলতার কারণে তিনি ১৯৭২ থেকে ১৯৮৪ সালের মধ্যে ক্লিনিকাল ফার্মাকোলজি বিভাগের ডেপুটি হেড এবং পরে ভারপ্রাপ্ত প্রধান হন। তিনি বিশ্ব স্বাস্থ্য সংস্থার পরবর্তীকালে তিনি ক্লিনিকাল ট্রায়াল অনুমোদনের জন্য উপদেষ্টা কমিটিতেও ছিলেন। এই এই অবস্থানটি তাকে ১৯৮৩ এবং ১৯৮৪ সালে বিশ্ব স্বাস্থ্য সংস্থার (হু) উপদেষ্টা দলের সদস্য হিসাবে ও ওষুধের বিরূপ প্রতিক্রিয়ার উপর আন্তর্জাতিক সহযোগিতা প্রকল্প সম্পর্কে দেখেছিল। ১৯৯৩ থেকে ১৯৯৬ পর্যন্ত তিনি বিশ্ব স্বাস্থ্য সংস্থার (WHO-র) নির্বাহী বোর্ডের সদস্য ছিলেন। ১৯৯৪ সালে তিনি এর ভাইস চেয়ারপারসন হন। তিনি ১৯৯৬ সালে ৪৯ তম WHO সম্মেলনে নির্বাহী বোর্ডের প্রতিনিধিত্ব করেছিলেন।
তিনি একজন মহিলা কর্মীও ছিলেন এবং ১৯৮৮ থেকে ১৯৯৪ সালের মধ্যে আন্তর্জাতিক মহিলা কাউন্সিলে (আইসিডব্লিউ) ভাইস প্রেসিডেন্ট হিসেবে দায়িত্ব পালন করেন। বিশ্ব স্বাস্থ্য সংস্থার হয়ে তার কাজের কারণে বিরতির পর, তিনি ১৯৯৭ থেকে ২০০৩ সালের মধ্যে আইসিডব্লিউর সভাপতি হিসেবে দুই মেয়াদে দায়িত্ব পালন করেন। 
তার পেশাগত শখ ছিল চিত্রকলা এবং পিয়ানো।
দ্বিতীয় দেব রায়

দ্বিতীয় দেব রায় (রাজত্বকাল: ১৪২২–১৪৪৬ খ্রিস্টাব্দ) ছিলেন বিজয়নগর সাম্রাজ্যের এক সম্রাট। সঙ্গম রাজবংশের শ্রেষ্ঠ শাসক দ্বিতীয় দেব রায় ছিলেন একজন দক্ষ প্রশাসক, যোদ্ধা ও পণ্ডিত। তিনি কন্নড় ভাষায় "সোবগিন সোনে" ও "অমরুক" এবং সংস্কৃত ভাষায় "মহান্তক সুধানিধি" নামে কয়েকটি সুপরিচিত গ্রন্থ রচনা করেন। তিনি ছিলেন মধ্যযুগের কয়েকজন বিশিষ্ট কবির পৃষ্ঠপোষক। এঁদের মধ্যে উল্লেখযোগ্য কন্নড় কবি চমরস ও কুমার ব্যাস, সংস্কৃত কবি গুন্ডা ডিমডিমা এবং বিশিষ্ট তেলুগু কবি শ্রীনাথ (যাঁকে রাজা ‘কবিসার্বভৌম’ উপাধিতে ভূষিত করেন)। দ্বিতীয় দেব রায় ধর্মনিরপেক্ষ সাহিত্যের এবং তাঁর রাজ্যে বসবাসকারী বিশিষ্ট দক্ষিণ ভারতীয় গণিতজ্ঞ পরমেশ্বরেরও (কেরল জ্যোতির্বিজ্ঞান ও গণিত ঘরানার) পৃষ্ঠপোষকতা করেন।
ইতিহাসবিদ শাস্ত্রীর মতে, দ্বিতীয় দেব রায়ের উপাধি ছিল ‘গজবেতীগর’ (অর্থাৎ ‘হাতি শিকারী’)। এই উপাধির প্রকৃত অর্থ ছিল, দ্বিতীয় দেব রায়ের শত্রুরা ছিল হাতির মতো পরাক্রমী এবং রাজা তাদের পরাস্ত করেছিলেন। কয়েকজন প্রতিদ্বন্দ্বী থাকা সত্ত্বেও দ্বিতীয় দেব রায় তাঁর সাম্রাজ্যের পরিধি কৃষ্ণা নদী অববাহিকা পর্যন্ত প্রসারিত করেন ও তা ধরেও রাখেন। পারস্যের কালপঞ্জিকার আব্দুর রাজ্জাকের মতে, দ্বিতীয় দেব রায়ের সাম্রাজ্যের প্রসার ছিল সিংহল থেকে গুলবার্গা এবং ওডিশা থেকে মালাবার উপকূল পর্যন্ত। ইতিহাসবিদ চোপড়া, রবীন্দ্রন ও সুব্রহ্মণ্যমের মতে, দ্বিতীয় দেব রায় একটি নৌবহর রাখতেন, যেটি তাঁকে বৈদেশিক সম্পর্ক রক্ষার কাজে সাহায্য করত। সমসাময়িক ইউরোপীয় অভিযাত্রী নিকোলো কন্টির বিবরণ থেকে জানা যায়, দ্বিতীয় দেব রায় সিংহল, কুইলোন, পেগু, পুলিকট ও টেনাসেরিমে কর আরোপ করেছিলেন।
এলিফ্যান্ট পাস

এলিফ্যান্ট পাস, (, ) উত্তর প্রদেশ, শ্রীলঙ্কা জাফনা উপদ্বীপের প্রবেশদ্বারে অবস্থিত। রাজধানী থেকে এখানে প্রায় ৩৪০ কিলোমিটার উত্তরে রয়েছে। এটি একটি গুরুত্বপূর্ণ সামরিক ঘাঁটি এবং এটি দ্বীপের বৃহত্তম লবণ ক্ষেত্র হিসাবে ব্যবহৃত হত। গৃহযুদ্ধ চলাকালীন এটি নিয়মিত যুদ্ধক্ষেত্র ছিল।
এলিফ্যান্ট পাস জাফনা উপদ্বীপে প্রবেশাধিকার নিয়ন্ত্রণ করে, তাই এটিকে " জাফনার প্রবেশদ্বার " বলা হয়।এটি অত্যন্ত গুরুত্বপূর্ণ কারণ এটি স্থলসন্ধি উপদ্বীপকে শ্রীলঙ্কার মূল ভূখণ্ডের সাথে এবং দক্ষিণ জাফনা উপদ্বীপের অঞ্চলের সাথে সংযুক্ত করে। এলিফ্যান্ট পাস জাফনা উপদ্বীপে সামরিকভাবে গুরুত্বপূর্ণ শহর চাবাখেরি কে শ্রীলঙ্কার মূল ভূখণ্ডের সাথে সংযুক্ত করে।
লেখক কল্কি কৃষ্ণমূর্তি তার বহুল প্রশংসিত তামিল উপন্যাস পনিয়িন সেলভান এ এলিফ্যান্ট পাস সুন্দরভাবে বর্ণনা করেছেন। এলিফ্যান্ট পাস ১৭৬০ সাল থেকে একটি কৌশলগত সামরিক ঘাঁটি ছিল, যখন পর্তুগিজরা একটি দুর্গ তৈরি করেছিল, যা পরে ১৭৭৬ সালে নেদারল্যান্ডস। এবং পরে ব্রিটিশদের দ্বারা তৈরি হয়েছিল। ১৯৫২ সালে শ্রীলঙ্কা সেনাবাহিনী (এসএলএ) সেখানে একটি আধুনিক সামরিক ঘাঁটি তৈরি করেছিল। এক সময়ে, ঘাঁটি এবং এর দূরবর্তী ক্যাম্পগুলি দীর্ঘ এবং এলাকা বিস্তৃত করে।
হনুমান ঢোকা

হনুমান ঢোকা মল্লা রাজাদের রাজকীয় প্রাসাদ এবং শাহ রাজবংশের দরবার স্কয়ার নেপালের কাঠমান্ডুর একটি জটিল কাঠামো। এটি পাঁচ একর জুড়ে বিস্তৃত। হনুমান ধোকা প্রাসাদ (নেপালি ভাষায় হনুমান ঢোকা দরবার) নামটি পেয়েছে হনুমান, হিন্দু দেবতার পাথরের ছবি থেকে, যা প্রধান প্রবেশপথের কাছে বসে আছে। 'ঢোকা' মানে নেপালি এ দরজা বা গেট। ২০১৫ ভূমিকম্পতে ভবনগুলি মারাত্মকভাবে ক্ষতিগ্রস্ত হয়েছিল।
১৬ শতকের মাঝামাঝি দশটি আঙ্গিনাসহ পূর্ব শাখাটি ছিল প্রাচীনতম অংশ। রাজা প্রতাপ মল্ল ১৭শতাব্দীতে এটিকে অনেক মন্দির সহ সম্প্রসারিত করেছিলেন। প্রাসাদের উত্তর অংশের সুন্দরী চক এবং মোহন চক দুটোই বন্ধ। ১৯৬৮ সালে, প্রাসাদের দক্ষিণ -পূর্ব অংশে পৃথ্বী নারায়ণ শাহ চারটি লুক টাওয়ার যুক্ত করেছিলেন। ১৮৮৬ সাল পর্যন্ত এই প্রাসাদে রাজপরিবার বসবাস করত। পরে তারা নারায়ণহিতি প্রাসাদ তে স্থানান্তরিত হয়। বাইরে পাথরের শিলালিপি পনেরটি ভাষায় রয়েছে। পাথরটি জলদ্রোনি (পানীয় ঝর্ণা) এবং কিংবদন্তি যা বলে যে কেউ ১৫টি ভাষায় বোঝা যে,তার থেকে জলের পরিবর্তে দুধ বের হবে।
মালালাই কাকার

মালালাই কাকর (; ১৯৬৭ – ২৮ সেপ্টেম্বর ২০০৮) ছিলেন আফগানিস্তান ইসলামি প্রজাতন্ত্রের (২০০১-২০২১) অস্তিত্বের সময় সবচেয়ে উচ্চপদস্থ মহিলা পুলিশ।
লেফটেন্যান্ট কর্নেল হিসেবে তিনি ছিলেন কান্দাহারের মহিলাদের বিরুদ্ধে অপরাধ বিভাগের প্রধান। কাকার, যিনি অসংখ্য মৃত্যুর হুমকি পেয়েছিলেন, ২০০৮ সালের ২৮শে সেপ্টেম্বর তালেবানরা তাকে হত্যা করেছিল।
পিতা এবং ভাইদের পদাঙ্ক অনুসরণ করে কাকর ১৯৮২ সালে পুলিশ বাহিনীতে যোগদান করেন। তিনি কান্দাহার পুলিশ একাডেমি থেকে স্নাতক হওয়া প্রথম মহিলা এবং কান্দাহার পুলিশ বিভাগে প্রথম তদন্তকারী হন।
২০০৯ সালের শেষের দিকে আফগানিস্তানে প্রায় ৯২,৫০০ পুলিশ সদস্যের বিপরীতে প্রায় ৫০০ সক্রিয় দায়িত্ববান ​​মহিলা পুলিশ ছিল। কয়েক ডজন দক্ষিণাঞ্চলীয় প্রদেশ কান্দাহার ও হেলমান্দে কাজ করেছিল, যেখানে তালেবানদের প্রভাব ছিল সবচেয়ে শক্তিশালী।
আফগানিস্তান ইসলামি আমিরাতে আমেরিকান এবং মিত্রদের আক্রমণ এবং উৎখাতের পর পুলিশকর্মীরা একটি অপরিহার্য ভূমিকা পালন করেছিল। এমন একটি সংস্কৃতিতে যা লিঙ্গের কঠোর বিচ্ছেদ দ্বারা চিহ্নিত, নিরাপত্তা বাহিনীকে বিশেষ কাজ সম্পাদনের জন্য মহিলাদের প্রয়োজন ছিল, যেমন নারী এবং বাড়ি অনুসন্ধান। তাদের বাড়িতে তল্লাশি চালানো অপরিহার্য ছিল। যেহেতু আফগানরা গভীরভাবে ক্ষুব্ধ হয় যখন কোনো পুরুষ সৈন্য বা পুলিশ যেখানে মহিলারা উপস্থিত থাকে সেখানে প্রবেশ করে এবং চেকপয়েন্টে পুরুষরা গোপন অস্ত্র এবং অন্যান্য অবৈধ জিনিসের জন্য মহিলাদের অনুসন্ধান করতে পারে না।
২০০৯ সালের ডিসেম্বরে, আফগান পুলিশের জেন্ডার ইস্যু ইউনিটের প্রধান কর্নেল শাফিকা কুরাইশা একটি অভিযানের বর্ণনা দেন, যেখানে বিদ্রোহীরা মহিলাদের এমন একটি ঘরে জড়ো করেছিল যেখানে অস্ত্র লুকানো ছিল। তিনি অস্ত্র খুঁজে পেয়ে মহিলা এবং কক্ষ উভয়েই তল্লাশি করতে সক্ষম হন। একটি বাড়িতে যখন অভিযান চালানো হয়, একজন মহিলা অফিসার প্রথম প্রবেশ করেন, তখন পুরুষ বাসিন্দারা অভিযোগ করতে পারেন না যে পুলিশ মহিলাদের সাথে একটি বাসভবনে প্রবেশ করে সজ্জা লঙ্ঘন করেছে।
২০১২ সালে লাঘমান প্রদেশের মহিলা বিষয়ক প্রধান হানিফা সাফি এবং নাজিয়া সিদ্দিকিকে হত্যা করা হয়। ২০১৩ সালের ৪ জুলাই বৃহস্পতিবার, ইসলাম বিবি নামক ৩৭ বছর বয়সী এবং হেলমান্দের শীর্ষস্থানীয় মহিলা পুলিশ অফিসারকে হত্যা করা হয়। কাজ করার পথে কয়েক মাস পরে, ১৫ সেপ্টেম্বর, বিবির ৩৮ বছর বয়সী উত্তরাধিকারী নিগারকেও গুলি করা হয়েছিল; তিনি পরের দিন মারা যান।
মালালাই কাকারকে ২০০৮ সালের ২৮ সেপ্টেম্বর তার বাসার বাইরে তার গাড়িতে সকাল ৭:০০ টা থেকে সকাল ৮:০০ টার মধ্যে গুলি করে হত্যা করা হয়। তার ছয়টি সন্তান ছিল।
এলিট শার্প সিটিটি

দ্য এমার্জেন্ট লিডার ইমরসিভ ট্রেনিং এনভায়রনমেন্ট সেক্সচুয়াল হ্যারাসমেন্ট/অ্যাসল্ট রেসপন্স অ্যান্ড প্রিভেনশন কমান্ড টিম ট্রেইনার, বা এলিট শার্প সিটিটি, হলো ল্যাপটপ-ভিত্তিক প্রশিক্ষণ সফটওয়্যার অ্যাপ্লিকেশন, যাতে মার্কিন সেনাবাহিনীতে ব্যাটালিয়ন এবং ব্রিগেড কমান্ডাররা একসঙ্গে কাজ করতে এবং শিখতে যৌন নিপীড়ন প্রতিক্রিয়া সমন্বয়কারী (এসএআরসিএস) এবং ভিকটিম অ্যাডভোকেটস (ভিএএস) এর সাথে তাদের পদে যৌন নিপীড়ন বা হয়রানির অভিযোগের সঠিকভাবে যোগাযোগ করার জন্য। এটি একটি ইন্টারেক্টিভ অ্যাভাটার-ভিত্তিক সিমুলেটর যা ভিডিও গেমের বিন্যাসে ডিজাইন করা হয়েছে যাতে পাঠগুলি আরও কার্যকরভাবে বোঝানো যায় এবং ঐতিহ্যগত স্লাইড শো-ভিত্তিক প্রশিক্ষণকে প্রতিস্থাপন করা যায়। এলিট শার্প সিটিটি প্রোগ্রামটি সাউদার্ন ক্যালিফোর্নিয়া বিশ্ববিদ্যালয়ের ইনস্টিটিউট ফর ক্রিয়েটিভ টেকনোলজিস এবং ইউএস আর্মি রিসার্চ ল্যাবরেটরি (এআরএল) দ্বারা তৈরি করা হয়েছিল।
এলিট শার্প সিটিটি সফটওয়্যারটি বর্তমান এমার্জেন্ট লিডার ইমারসিভ ট্রেনিং এনভায়রনমেন্ট (এলিট) লাইট প্ল্যাটফর্মের উপর ভিত্তি করে তৈরি করা হয়েছিল, যা একটি অ্যাভাটার-ভিত্তিক কাউন্সেলিং সরঞ্জাম যা জুনিয়র অফিসার এবং নন-কমিশনড অফিসারদের প্রশিক্ষণ দিতে সাহায্য করে যে কীভাবে উর্ধ্বতনদের সঙ্গে মতবিরোধ থেকে শুরু করে যৌন হয়রানির পরিস্থিতি মোকাবেলা করতে হয়। এলিট লাইট প্রোগ্রামের বিপরীতে, যা প্লাটুন এবং এর নীচের স্তরের জন্য, এলিট-শার্প সিটিটি প্রোগ্রামটি কমান্ড দলের জন্য ডিজাইন করা হয়েছিল। গবেষকদের মতে, উন্নয়ন প্রক্রিয়ায় প্রায় ১২ মাস সময় লেগেছে এবং অতীতে তাদের কমান্ডের মধ্যে যৌন হয়রানি ও লাঞ্ছনার ঘটনা ঘটেছে এমন কমান্ডারদের সাক্ষাৎকার নেওয়া হয়েছে।
২০১৫ সালের ১০ সেপ্টেম্বরে, সফটওয়্যার যাচাই প্রক্রিয়ার অংশ হিসেবে ইউএস আর্মি শার্প প্রোগ্রাম অফিস, ইউএস আর্মি শার্প একাডেমি, আর্মি রিসার্চ ল্যাব, ইনস্টিটিউট ফর ক্রিয়েটিভ টেকনোলজিস এন্ড ন্যাশনাল সিমুলেশন সেন্টার দ্বারা একটি বিটা পরীক্ষা করা হয়েছিল। এলিট শার্প সিটিটি প্রোগ্রাম ২০১৬ সালের ২১ মার্চ তারিখে অফিসিয়াল আর্মি ট্রেনিং সরঞ্জাম হিসেবে ব্যবহারের জন্য চূড়ান্ত অনুমোদন লাভ করে এবং ২০১৬ সালের এপ্রিল মাসে মুক্তি পায়।
এলিট শার্প সিটিটি প্রোগ্রাম একটি ভার্চুয়াল হিউম্যান ইন্সট্রাক্টরকে মূল ধারণাগুলি শেখানোর জন্য ব্যবহার করে এবং অ্যানিমেটেড ভিগনেট প্রদান করে যা যৌন হয়রানির ঘটনার ভাল এবং খারাপ প্রতিক্রিয়ার উদাহরণ তুলে ধরে। অভ্যাসের অনুশীলনগুলিও সরবরাহ করা হয়েছিল যেখানে প্রশিক্ষণার্থীরা উদাহরণের পরিস্থিতিতে যা শিখেছিল তা পরীক্ষা করতে পারে।
প্রশিক্ষণ অ্যাপ্লিকেশনটিতে ১৩টি দৃশ্য ছিল যা তিনটি পর্যায়ে উপস্থাপিত হয়েছিল: আপ-ফ্রন্ট নির্দেশ, অনুশীলন পরিবেশ এবং একটি পরের কর্ম পর্যালোচনা। অভ্যাসের অনুশীলনে এমন দৃশ্য দেখানো হয়েছে যেখানে কমান্ডারকে অবশ্যই ভিকটিম এবং যৌন হয়রানির কথিত অপরাধী উভয়ের সাথেই যোগাযোগ করতে হবে। এলিট শার্প সিটিটি প্রোগ্রামে পুরুষ যৌন নিপীড়নের শিকার ব্যক্তিদের কীভাবে মোকাবেলা করা যায় তার উদাহরণও অন্তর্ভুক্ত করা হয়েছে।
যৌন নিপীড়নের উপর ২০১৬ সালে মার্কিন সেনাবাহিনীর বার্ষিক প্রতিবেদন অনুযায়ী, কোম্পানি কমান্ডার এবং প্রথম সার্জেন্টরা এলিট শার্প সিটিটি প্রশিক্ষণ শেষ করার পর যৌন হয়রানি/হামলা প্রতিক্রিয়া এবং প্রতিরোধের ঘটনাগুলি পরিচালনার বিষয়ে তাদের জ্ঞানের ১৫% পয়েন্ট বৃদ্ধি দেখিয়েছে। যদিও সৈন্যরা একটি ওয়েবসাইটে প্রশিক্ষণ প্রোগ্রাম বিনামূল্যে ডাউনলোড করতে পারে, মার্কিন সেনাবাহিনীর স্কুলের পাঠ্যক্রমের অংশ হিসাবে গেমটি বাস্তবায়নের চেষ্টা করা হয়েছে।
শিবহরকরায়

শিবহরকরায় বা করবীপুর একটি শক্তিপীঠ যা দেবী দুর্গাকে উৎসর্গীকৃত, এটি পাকিস্তানের করাচির পারকাই রেলওয়ে স্টেশনে অবস্থিত। পাকিস্তানের দুইটি শক্তিপীঠের মধ্যে এটি অন্যতম। অপরটি হল হিংলাজ মাতা মন্দির। পুরাণ অনুসারে, দেবীর দিব্যচক্ষু এই স্থানে পতিত হয়। এই মন্দিরে দেবীকে মহিষাসুরমর্দিনী রূপে পূজা করা হয় যিনি দৈত্য মহিষাসুরের সংহারক। অপরদিকে দেবী দুর্গার স্বামী ভগবান শিবকে রাগী তথা ক্রোধীশ রূপে পূজা করা হয়। ৫১ শক্তিপীঠের তালিকায় শিবহরকরায় তৃতীয় স্থানে রয়েছে।
আলেক্স দোব্রে

মিহাই আলেক্সান্দ্রু দোব্রে (; জন্ম: ৩০ আগস্ট ১৯৯৮; আলেক্স দোব্রে নামে সুপরিচিত) হলেন একজন রোমানীয় পেশাদার ফুটবল খেলোয়াড়। তিনি বর্তমানে রোমানিয়ার পেশাদার ফুটবল লিগের শীর্ষ স্তর লিগা ১-এর ক্লাব দিজোঁ এবং রোমানিয়া অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলেন।
২০১৫ সালে, দোব্রে রোমানিয়া অনূর্ধ্ব-১৭ দলের হয়ে রোমানিয়ার বয়সভিত্তিক পর্যায়ে অভিষেক করেছিলেন।
মিহাই আলেক্সান্দ্রু দোব্রে ১৯৯৮ সালের ৩০শে আগস্ট তারিখে রোমানিয়ার বুখারেস্টে জন্মগ্রহণ করেছেন এবং সেখানেই তার শৈশব অতিবাহিত করেছেন।
দোব্রে জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত রোমানিয়া অনূর্ধ্ব-২৩ দলে স্থান পেয়েছেন।
উজি এভেন

উজি এভেন (, জন্ম - ১লা অক্টোবর, ১৯৪০) তেল আবিব বিশ্ববিদ্যালয়ের ভৌত রসায়নের একজন অধ্যাপক এবং একজন প্রাক্তন ইসরায়েলি রাজনীতিবিদ, যিনি নেসেট (ইসরায়েলি পার্লামেন্ট) এর প্রথম প্রকাশ্যে সমকামী সদস্য হিসেবে পরিচিত।
উজি এভেন ব্রিটিশ ম্যান্ডেট যুগে হাইফাতে জন্মগ্রহণ করেছিলেন। তিনি তেখনিয়ন শহরে পদার্থবিজ্ঞানে স্নাতক এবং স্নাতকোত্তর ও তেল আবিব বিশ্ববিদ্যালয়ে পিএইচডি অর্জন করেন। তার গবেষণার বিষয় ছিল অতি ঠান্ডা অণুর বর্ণালী, আণবিক গুচ্ছ ও গুচ্ছ প্রভাব এবং হিলিয়াম গুচ্ছের কোয়ান্টাম বৈশিষ্ট্য। এরপর তিনি ডিমোনার কাছে নেগেভ পারমাণবিক গবেষণা কেন্দ্রে বিজ্ঞানী হিসেবে যোগদান করেন। পরমাণু বিজ্ঞানী হিসেবে কাজ করার সময় তিনি আনুষ্ঠানিকভাবে ইসরায়েল প্রতিরক্ষা বাহিনীতে একজন সৈনিক ছিলেন এবং শেষ পর্যন্ত লেফটেন্যান্ট কর্নেলের পদে পৌঁছান। ১৯৬৮ সালে তিনি পারমাণবিক গবেষণা কেন্দ্রের চাকরি ছেড়ে দিয়েছিলেন এবং বিদেশ থেকে বৈজ্ঞানিক ও প্রযুক্তিগত তথ্য সংগ্রহের জন্য দায়বদ্ধ ইসরায়েলি গোয়েন্দা সংস্থা লেকেমে যোগদান করেছিলেন।
১৯৮১ সালের মে মাসে, এভেন বিরোধীদলীয় নেতা শিমন পেরেসের কাছে "অপারেশন অপেরা " করার প্রস্তুতির খবর ফাঁস করে। পেরেস পরবর্তীকালে প্রধানমন্ত্রী মেনাচেম বেগিনের কাছে প্রতিবাদ পত্র লিখেছিলেন এবং অপারেশনটি এক মাসের জন্য বিলম্বিত হয়েছিল।
১৯৯৩ সালে, এভেন সমকামীদের উপর প্রথম নেসেট শুনানিতে অংশ নিয়েছিলেন এবং প্রকাশ করেছিলেন যে আইডিএফ তার সমকামিতা সনাক্ত করার পর তাকে বরখাস্ত করেছে এবং তার নিরাপত্তা ছাড়পত্র প্রত্যাহার করেছে। তার সাক্ষ্য ইতজাক রাবিনের সরকার আইন ও বিধি পরিবর্তন করে সমকামীদের সেনাবাহিনীতে যে কোন পদে চাকরি করার অনুমতি দেয়, এমনকি যদি সেই চাকরির জন্যে একটি উচ্চ নিরাপত্তা ছাড়পত্র প্রয়োজন থাকে । ১৯৯৬ সালে, এভেনের নিয়োগকর্তা, তেল আবিব বিশ্ববিদ্যালয়, তার তৎকালীন জীবনসঙ্গী, অমিত কামাকে, অন্যান্য স্বামী-স্ত্রীদের প্রদত্ত অধিকার দিতে অস্বীকার করায় এভেন ইসরায়েলের নাগরিক অধিকার সংস্থার সহায়তায় বিশ্ববিদ্যালয়ের বিরুদ্ধে মামলা করেছিলেন । এভেন শেষ পর্যন্ত এই আইনি মামলাটি জেতেন এবং অমিতের জন্যে 'জীবনসঙ্গীর অধিকার' আদায় করতে সমর্থ হন।
২০০৪ সালে, এভেন এবং কামা কানাডায় বিয়ে করেছিলেন। ২০০৯ সালের ১০ মার্চ পারিবারিক আদালত রায় দেয় যে ইভেন এবং কামা তাদের ৩০ বছর বয়সী পালক পুত্র ইয়োসি ইভেন-কামাকে আইনত দত্তক নিতে পারে, যার ফলে তারাই ইসরাইলের প্রথম সমলিঙ্গের পুরুষ দম্পতি, যাদের দত্তক নেওয়ার অধিকার আইনত স্বীকৃত হয়েছিল।
২০১২ সালের ডিসেম্বরে এভেন এবং কামার বিবাহবিচ্ছেদ ঘটে। যেহেতু রাব্বিনিকাল কোর্ট সমকামী বিবাহকে স্বীকৃতি দেয় না, তাই পারিবারিক আদালতে বিবাহ বিচ্ছেদ মামলাটি হয়েছিল এবং পারিবারিক আদালত বিচ্ছেদ মঞ্জুর করেছিল।
উজি ছিলেন মেরেটজের একজন সদস্য । ১৯৯৯ সালে পঞ্চদশ নেসেটে নির্বাচিত হওয়ার জন্যে তিনি প্রতিদ্বন্দিতা করেন কিন্তু অল্পের জন্যে ব্যর্থ হন। যাইহোক ২০০২ সালে অ্যামনন রুবিনস্টাইন পদত্যাগ করার পরে, দলের তালিকায় পরবর্তী গুরুত্বপূর্ণ প্রার্থী হিসেবে তিনি এমকে নির্বাচিত হয়েছিলেন। তিনিই ছিলেন নেসেটের প্রথম সমকামী সদস্য। ২০০৩ সালের নির্বাচনে তিনি দলের তালিকায় পঞ্চদশ স্থান পেয়েছিলেন, কিন্তু তার দল মাত্র ছয়টি আসনে জয়লাভ করায় তিনি সংসদে যাওয়ার সুযোগ পাননি।
২০০৬ সালে, তিনি ঘোষণা করেন যে তিনি মেরেটজ ছেড়ে চলে যাচ্ছেন এবং ইসরায়েলী লেবার পার্টিতে যোগ দিচ্ছেন। তার সিদ্ধান্তের কারণ হিসেবে বলেন যে তিনি লক্ষ্য করেছেন যে লেবার তার নির্বাচনী ইশতেহারে সকল নাগরিকের সমতার প্রতিশ্রুতি দিয়েছে।
আব্দুল হামিদ সোয়াতি

আব্দুল হামিদ খান সোয়াতি (১৯১৭ - ৬ এপ্রিল ২০০৮) (উর্দু: عبد الحمید خان سواتی) ছিলেন একজন পাকিস্তানি ইসলামি পণ্ডিত, লেখক, ইমাম, প্রভাষক এবং জামিয়া নুসরাতুল উলুম গুজরানওয়ালার প্রতিষ্ঠাতা। তিনি ছিলেন মুহাম্মদ সরফরাজ খান সফদারের ছোট ভাই এবং জাহিদুর রাশদির চাচা।
আব্দুল হামিদ খান সোয়াতি ১৯১৭ সালে মনসেহরা জেলার শিনকিয়ারি থেকে কয়েক মাইল দূরে কুরমাং বালা পাহাড়ের চূড়ায় চিরান ঢাকিতে নূর আহমদ খানের পরিবারে জন্মগ্রহণ করেন। শৈশবে তার মা মারা যান। কিছু দিন পরে তার বাবাও মারা যান এবং তিনি তার ভাই মুহাম্মদ সরফরাজ খান সফদারের সাথে বুফা, মালিকপুর, খাখো, লাহোর, ওয়াডালা সিন্ধওয়ান, জাহানিয়ান মান্ডি, গুজরানওয়ালা এবং অন্যান্য জায়গার বিভিন্ন মাদ্রাসাতে একসাথে পড়াশোনা চালিয়ে যান এবং তারপরে ১৯৪১ সালে দারুল উলুম দেওবন্দে পৌঁছান। সেখানে তারা হুসাইন আহমদ মাদানি এবং অন্যান্য বিখ্যাত পণ্ডিতদের কাছ থেকে শিক্ষালাভ করেন। সোয়াতি সরকারী নিজামিয়া টিব্বি কলেজ এবং দারুল মুবাল্লিগিন লখনউতে আব্দুল শাকুর লখনভির অধীনে পড়াশোনা করেছিলেন। 
স্নাতক শেষ করে গুজরানওয়ালায় ফিরে আসার পর তিনি কিছু সময়ের জন্য খায়ালি এবং কৃষ্ণ নগর (ফয়সালাবাদ পাড়া) এর কিছু মসজিদে ধর্মীয় সেবা করেন এবং চক নিয়ানে একটি ক্লিনিক শুরু করেন।১৯৫২ সালে তার শিক্ষক মুফতি আব্দুল ওয়াহিদ এবং অন্যান্য পণ্ডিতদের পরামর্শে, তিনি একটি ধর্মীয় মাদ্রাসা নুসরাতুল উলুম এবং একটি মসজিদ জামিয়া মসজিদ নূর নির্মাণ শুরু করেন। এবং ছিল আহমদ আলী লাহোরি, আবদুল্লাহ দরখাস্তি এবং মুফতি আবদুল ওয়াহিদ এবং তার ভাই মুহাম্মদ সরফরাজ খান সফদার তাকে এই কাজে সাহায্য করেছিল। 
সোয়াতি বেশ কয়েকটি বই লিখেছেন, যেমন;
৫ এপ্রিল ২০০৮ সালে দীর্ঘ অসুস্থতার পর সোয়াতি মারা যান এবং কালান গুজরানওয়ালা কবরস্থানে সমাহিত হন। তিনি তিন পুত্র রেখে গেছেন, তার উত্তরসূরী মাওলানা হাজী মুহাম্মদ ফাইয়াজ খান সোয়াতি, মাওলানা মুহাম্মদ রিয়াজ খান সোয়াতি এবং মাওলানা মুহাম্মদ আরবাজ খান সোয়াতি।
দোরিয়া শফিক

ডোরিয়া শফিক (‎; ১৪ ডিসেম্বর ১৯০৮ – ২০ সেপ্টেম্বর ১৯৭৫) ছিলেন একজন মিশরীয় নারীবাদী, কবি এবং সম্পাদক এবং ১৯৪০ এর দশকের মাঝামাঝি মিশরে নারী মুক্তি আন্দোলনের অন্যতম প্রধান নেতা। তার প্রচেষ্টার প্রত্যক্ষ ফলস্বরূপ, মিশরীয় সংবিধান দ্বারা মিশরীয় মহিলাদের ভোটাধিকার দেওয়া হয়েছিল।
ডোরিয়া শফিক ১৯০৮ সালের ১৪ই ডিসেম্বর মিশরের তান্তা তে জন্মগ্রহণ করেন। তার পিতা আহমদ ছফিক এবং মাতা রতিবা নাসিফ।
১৮ বছর বয়সে তিনি প্রথম মিশরীয় মেয়েদের মধ্যে একজন, যিনি মাধ্যমিক বিদ্যালয়ের বাকলোরিয়া ডিগ্রি অর্জন করেছিলেন। প্যারিসের সোরবোন বিশ্ববিদ্যালয় এ পড়াশোনার জন্য মিশরের শিক্ষা মন্ত্রণালয় তাকে একটি বৃত্তি প্রদান করে। তিনি সোরবনে দর্শনে পিএইচডি করার জন্যও পড়াশোনা করেছেন। তিনি উচ্চতর যোগ্যতা (উল্লেখযোগ্য সম্মানসূচক) সহ তার পিএইচডি (ডক্টরেট ডি'ইট) লাভ করেন। ১৯৩৫ সালে একজন মিশরীয় মেয়ে হিসাবে তিনি একটি সৌন্দর্য প্রতিযোগিতায় অংশগ্রহণ করেছিলেন, যা বিতর্কের জন্ম দিয়েছিল।
প্যারিসে থাকাকালীন, শফিক নুরেলদিন রাগাইকে বিয়ে করেছিলেন; রাগাই একজন আইন ছাত্র যিনি স্কলারশিপে ছিলেন এবং তার পিএইচডি নিয়ে কাজ করছিলেন।
১৯৪৮ সালে শফিক মহিলাদের প্রাথমিক সামাজিক সমস্যা সমাধানে এবং তাদের দেশের নীতিতে তাদের অন্তর্ভুক্তি নিশ্চিত করার জন্য বেন্ট এল নিল ইউনিয়ন তৈরি করেছিলেন। ইউনিয়ন সারা দেশে নিরক্ষরতা দূরীকরণে কাজ করেছে; সেই উদ্দেশ্যে কেন্দ্র স্থাপন, কর্মজীবী ​​নারীদের জন্য একটি কর্মসংস্থান অফিস এবং একটি ক্যাফেটেরিয়া স্থাপন করেছে।
১৯৫৪সালের ১২ই মার্চ, নারীবিহীন সাংবিধানিক কমিটি গঠনের প্রতিবাদে ডোরিয়া শফিক প্রেস সিন্ডিকেটে আট দিনের অনশন শুরু করেন। তিনি একটি লিখিত বিবৃতি পেয়ে তার ধর্মঘট শেষ করেন যে রাষ্ট্রপতি নজিব এমন একটি সংবিধানে প্রতিশ্রুতিবদ্ধ যা নারীর অধিকারকে সম্মান করে।
তার অনশন কর্মসূচির প্রতি আগ্রহের ফলে ডোরিয়া শফিককে মিশরীয় নারীদের নিয়ে এশিয়া, ইউরোপ এবং যুক্তরাষ্ট্রে বক্তৃতার আমন্ত্রণ জানানো হয়েছিল। তিনি ইতালি, ইংল্যান্ড, ফ্রান্স, মার্কিন যুক্তরাষ্ট্র, জাপান, ভারত, সিলন এবং পাকিস্তান ভ্রমণ করেছিলেন।
ডোরিয়া শফিকের প্রচেষ্টার ফলস্বরূপ, নারীদের ১৯৫৬ সালের সংবিধানের অধীনে ভোটাধিকার প্রদান করা হয়েছিল, তবে, তাদের অবশ্যই সাক্ষর হতে হবে, যা পুরুষ ভোটের পূর্বশর্ত ছিল না।
শফিক ১৯৩৭ সালে প্যারিসে নুরেলদিন রাগাইকে বিয়ে করেন। তিনি মিশরের একজন বিশিষ্ট আইনজীবী হয়েছিলেন এবং শফিকের সমস্ত প্রচেষ্টাকে সমর্থন করতেন। তারা ৩১ বছর (তারা বিবাহবিচ্ছেদ করেছিল ১৯৬৮ সালে) একসাথে ছিল এবং তাদের একমাত্র মেয়ে জেহানে। ডোরিয়া শফিক নির্জন জীবন যাপন করতেন এবং তাকে দেখতে আসতেন তার মেয়ে এবং নাতি -নাতনিরা।
মনিজেহ হেকমত

মনিজেহ হেকমত ( ফার্সি : منیژه حکمت) একজন ইরানি চলচ্চিত্র পরিচালক । ১৯৬২ সালের ২রা মার্চ ইরাকের আরকে জন্মগ্রহণ করেন তিনি। ১৯৮০ সাল থেকে তিনি সহকারী পরিচালক এবং প্রযোজনা ব্যবস্থাপক হিসেবে ২৫ টিরও বেশি ছবিতে কাজ করেছেন। ২০০২ সালে তিনি তার প্রথম পূর্ণদৈর্ঘ্য চলচ্চিত্র "উইমেন্স প্রিজন" ( "জেন্ডন-ই জ্যানন" ) পরিচালনা করেছিলেন। এই চলচ্চিত্রটি ৮০টিরও বেশি আন্তর্জাতিক চলচ্চিত্র উৎসবে দেখানো হয়েছে এবং সাতটি পুরস্কার পেয়েছে। ২০০৭ সালে নির্মিত "থ্রি উইমেন" ( "সেহ জান" ) হেকমতের দ্বিতীয় পূর্ণদৈর্ঘ্য চলচ্চিত্র। হেকমত পাঁচটি উল্লেখযোগ্য চলচ্চিত্র প্রযোজনা করেছেন যার মধ্যে রয়েছে পুরস্কারপ্রাপ্ত পূর্ণদৈর্ঘ্য চলচ্চিত্র "দ্য গার্ল ইন দ্য স্নিকার্স" এবং "এ বাঞ্চ অফ গ্রাস" ।এ"বাঞ্চ অফ গ্রাস" ইরানি কুর্দিস্তানে নির্মিত এবং জার্মানি দ্বারা প্রযোজিত। তার ২০১৮ সালের সিনেমা, দ্য ওল্ড রোডে, হেকমত নারীর প্রতি সহিংসতার সামাজিক সমস্যার কথা বলেছেন। 
হেকমত চলচ্চিত্র পরিচালক জামশিদ আহঙ্গারনিকে বিয়ে করেছেন। তাদের মেয়ে পেগাহ্হ আহঙ্গারনি একজন চলচ্চিত্র অভিনেত্রী।
মধুসূদন মুখোপাধ্যায়

মধুসূদন মুখোপাধ্যায় ঊনবিংশ শতকে বাংলা শিশু সাহিত্যের প্রথম যুগের শ্রেষ্ঠ লেখক। ১৮৫১ খ্রিস্টাব্দে গঠিত ভার্নাকুলার লিটারেচার সোসাইটির অন্যতম অনুবাদক ও এক সময়ের সম্পাদক ছিলেন।
ভার্নাকুলার লিটারেচার সোসাইটির রচনাবলী "গার্হস্থ্য বাংলা পুস্তক সংগ্রহ" প্রকাশে তিনি গুরুত্বপূর্ণ ভূমিকা পালন করেন। এই সিরিজের যে সকল পুস্তক তিনি অনুবাদ করেন সেগুলি হল - 
মধুসূদন শিশুদের জন্য লেখা অনেক বিদেশী লেখকের বিশেষত খ্যাতনামা ডেনীয় শিশুসাহিত্যিক হ্যান্স ক্রিশ্চান অ্যান্ডারসনের রচনা অনুবাদ করেছেন। ১৮৫৭ খ্রিস্টাব্দে প্রকাশিত "চীনদেশীয় বুলবুল পক্ষির বিবরণ" সমকালে খুবই জনপ্রিয় হয়েছিল। অন্যান্য গ্রন্থের মধ্যে অহল্যা হাড্ডিকার জীবন বৃত্তান্ত (১৮৫৮), জাহানারার চরিত্র (১৮৫৮), হংসরূপি রাজপুত্রট (১৮৫৯), মজাহিদ শা (১৮৫৯), অবোধ (১৮৬০), ক্রীলফের নীতিগল্প (১৮৭০) ইত্যাদি উল্লেখযোগ্য।